钦定古今图书集成/历象汇编/庶征典/第178卷 > 《管窥辑要》 > 《杂虫占》
## 钦定古今图书集成/历象汇编/庶征典/第178卷 > 《管窥辑要》 > 《杂虫占》

“野蚕成茧”，“人君有道”，其国大昌。

蛙聚于邑，大盗出。蛙入国君门，后妃惑主。蛙聚而𩰚，
其国大兵起。或曰：“蛙，水物也，当有水泽之兵。”

《蚯蚓》，立夏后五日不出，臣夺主令。冬至之日，蚯蚓不
结，君政不行。

“岁多蟹”，有兵。蟹进人宅舍，失财。

虾自野入邑内，人相杀。

蜈蚣入筐《箷蚕》善。

《蝉五月不鸣》，人臣争国，多妖言。

蜂食禾稼，有暴臣剥民，为家国害。蜂巢宫室其室空。
蜂虫入筐箱中作窠，有口舌争讼，若仓厨则吉。
蛱蝶入人帷帐中，生贵子。一曰：“行人不返”，无行人，则
生贵子。

《蝴蝶野蛾》，飞满空中。兵起，边国作乱。

《蚁鸣》主死，在宅百日大凶。

“《蝼蛄集朝》，君黜。”蝼蛄大如牛羊，所见之地，贱人暴贵。
“蝼蝈昼行，有阴谋。”

蜮，一名短狐，射人，南越之虫也。国中有之，则为妖。京
房曰：“忠臣进善君不试，厥咎国生蜮。”一曰：“女主乱。
虫飞反坠，后妃专势，天下。虫无故多死，人君用刑克
暴，有贼兵起。”甲虫生庙廷中，臣叛兵起，国忧亡。虫非
时出，皆为大灾。